\*P/2031753\*

KLASA: 406-01/21-01/10

URBROJ: 538-02-3-3/38-21-3

Zagreb, 17. veljače 2021. godine

|  |  |  |
| --- | --- | --- |
|  |  | **GOSPODARSKIM SUBJEKTIMA****- svima –** |

**POZIV NA DOSTAVU PONUDE**

**ZA USLUGE NAJMA SISTEMSKE INFRASTRUKTURE I SERVISA U OBLAKU**

**Naručitelj:** Ministarstvo regionalnoga razvoja i fondova Europske unije.

**Vrsta postupka javne nabave:** Jednostavna nabava u skladu s člankom 15. Zakona o javnoj nabavi („Narodne novine“, broj 120/16).

**Naziv predmeta nabave:** Usluge najma sistemske infrastrukture i servisa u oblaku.

**Opis predmeta nabave:** Detaljan Opis poslova nalazi se u Prilogu 1. ovoga Poziva.

**Minimalni uvjeti tehničke i stručne sposobnosti:**

Usluga mora imati dokaze usklađenosti sa ISO standardima za informacijsku sigurnost:

* 1. ISO/IEC 27001:2013
	2. ISO/IEC 27018: 2014
	3. ISO/IEC 27017:2015

ili jednakovrijedno: EN ISO/IEC 27001:2017;

te standardom društvene sigurnosti – upravljanja neprekidnim poslovanjem:

* 1. ISO 22301:2012

ili jednakovrijedno:

HRN EN ISO 22301:2014

EN ISO 22301:2014

Dokazuje se dostavom certifikata odnosno preslikom akreditacije, potvrde ili dokumenta o usklađenosti s navedenim standardima na hrvatskom ili engleskom jeziku.

**Procijenjena vrijednost nabave:** 185.000,00 kuna bez PDV-a.

**Evidencijski broj nabave:** JN-U-31/21.

**Rok početka i završetka izvršenja ugovora:**Gospodarski subjekt obvezan je početi sa izvršenjem ugovora odmah po potpisu ugovora, a rok izvršenja ugovora je dvanaest (12) mjeseci ili do financijskog izvršenja ili do prelaska u Centar dijeljenih usluga (CDU) po njegovoj spremnosti za preuzimanje sustava MRRFEU.

**Mjesto izvršenja ugovora:** Ministarstvo regionalnoga razvoja i fondova Europske unije, Miramarska cesta 22, Zagreb.

**Kriterij za odabir ponude:** Ekonomski najpovoljnija ponuda.

|  |  |  |  |
| --- | --- | --- | --- |
| R.br. | Kriterij | Maksimalni relativan značaj | Maksimalni broj bodova |
| 1. | Cijena ponude | 50% | 50 |
| 2. | Raspoloživi servisi | 30% | 30 |
| 3. | Kvalitativni kriteriji  | 20% | 20 |
|  | UKUPNO: | 100% | 100 |

***A. Cijena ponude:*** Naručitelj kao jedan od kriterija određuje cijenu ponude.

Bodovanje: Maksimalni broj bodova koji ponuditelj može dobiti prema ovom kriteriju je **50 bodova**.

Onaj ponuditelj čija je ponuđena cijena najniža, dobit će maksimalni broj bodova.

Bodovna vrijednost prema ovom kriteriju izračunava se prema sljedećoj formuli:

BOP = NC x 50

 CP

BOP = broj bodova ocjenjivane ponude

NC = najniža cijena

CP = cijena ocjenjivane ponude

***B. Raspoloživi servisi:*** Naručitelj je kao drugi kriterij odredio raspoložive servise uključene unutar usluge. Maksimalni broj bodova koji ponuditelj može dobiti po ovom kriteriju je 30 bodova.

|  |  |  |
| --- | --- | --- |
| **RASPOLOŽIVI SERVISI**(maksimalan broj bodova 30) | Servis za automatizaciju upravljanja resursima | Ima - 5 bodovaNema - 0 bodova |
| Servis za automatiziranu analizu sigurnosnih događaja i logova (SIEM servis) | Ima - 5 bodovaNema - 0 bodova |
| Servis za nadzor aplikacija, serverske i mrežne infrastrukture | Ima - 5 bodovaNema - 0 bodova |
| Servis za analitiku zapisa resursa (Log analitika)  | Ima - 5 bodovaNema - 0 bodova |
| Servis za upravljanje troškovima | Ima - 5 bodovaNema - 0 bodova |
| Skladište podataka (Data warehouse) kao servis  | Ima - 5 bodovaNema - 0 bodova |

***Servis za automatizaciju upravljanja resursima***

* Usluga za automatsku kontrolu okolina, upravljanje resursima pomoću skripti, predefiniranih konfiguracija, automatskog rasporeda izvršenja zadataka i skripti

***Servis za automatiziranu analizu sigurnosnih događaja i logova (SIEM servis)***

* Objedinjena usluga za prikupljanje, normalizaciju i automatiziranu analizu sigurnosnih događaja i logova sa različitih uređaja u stvarnom vremenu

***Servis za nadzor aplikacija, serverske i mrežne infrastrukture***

* Usluga pregleda i nadzora rada aplikacija, serverske i mrežne infrastrukture u javnom oblaku

***Servis za analitiku zapisa resursa (Log analitika)***

* Usluga za prikupljanje, analizu i vizualizaciju zapisa sustava, resursa i aplikacija na jednom mjestu za sve resurse

***Servis za upravljanje troškovima***

* Usluga praćenja troškova po pojedinom resursu, po mjestu troška, po tipu resursa na dnevnoj, mjesečnoj i godišnjoj razini, uz mogućnost izvještavanja i izlučivanja izvještaja (pdf, excel)

***Skladište podataka (Data warehouse) kao servis***

* Usluga koja obuhvaća resurse OLAP baze, diskovnog prostora i poslužiteljskih resursa u paralelnoj arhitekturi procesuiranja i spremanja datotečnih tabla u prostor po kolumnama, koji se može fleksibilno dimenzionirati, povećavati, smanjivati ili gasiti bez gubitka podataka, uz mogućnost neovisne izmjene mogućnosti obrade i diskovnog prostora i automatiziranu uslugu sigurnosne pohrane podataka kao dio servisa.

***C. Kvalitativni kriteriji za uslugu*:** Naručitelj je kao treći kriterij odredio kvalitativne kriterije. Maksimalni broj bodova koji ponuditelj može dobiti po ovom kriteriju je 20 bodova.

|  |  |  |
| --- | --- | --- |
| **KVALITATIVNI KRITERIJI ZA USLUGU**(maksimalan broj bodova 20) | Microsoft premium podrška za partnere (MPSfP) za 2021. godinu | Ima - 5 bodovaNema - 0 bodova |
| Naplata virtualnog poslužitelja po sekundi korištenja (naplata po korištenju) | Ima - 5 bodovaNema - 0 bodova |
| Mogućnost samostalnog upravljanja veličinom virtualnih poslužitelja i drugih servisa 24/7 | Ima - 5 bodovaNema - 0 bodova |
| Mogućnost korištenja vlastitih licenci za Microsoft proizvode (BYOL) | Ima - 5 bodovaNema - 0 bodova |

***Microsoft premium podrška za partnere (MPSfP) za 2021. godinu***

* Model podrške za pružatelja usluga kojom se osigurava kontinuirana dostupnost Microsoft stručnjaka kao način smanjenja rizika ispada servisa u korištenju i/ili prilikom potencijalnog preseljenja infrastrukture u drugi oblak ili CDU.

***Naplata virtualnog poslužitelja po sekundi korištenja (naplata po korištenju)***

* Model naplate po korištenju resursa i sa jedinicom naplate od jedne sekunde za stavku udomljavanja poslužitelja kao najvećeg troška koji se može optimizirati kroz samostalno upravljanje veličinom odnosno automatizacijom procesa upravljanja veličinom i vremenom korištenja poslužitelja. U Troškovniku, zbog jednostavnosti prikaza jedinične cijene, korištena jedinica je 1 sat.

***Mogućnost samostalnog upravljanja veličinom virtualnih poslužitelja i drugih servisa 24/7***

* Za potrebe optimizacije troškova i fleksibilnog podešavanja infrastrukture u svrhu zadovoljavanja vršnih zahtjeva Naručitelj bi trebao biti u mogućnosti samostalno upravljati veličinom virtualnih poslužitelja i ostalih servisa, bez potrebe za kontaktiranjem pružatelja usluge i u bilo koje vrijeme, te da usluga i bude naplaćena u skladu s korištenjem.

***Mogućnost korištenja vlastitih licenci za Microsoft proizvode (BYOL)***

* Naručitelj posjeduje vlastite licence za Microsoft proizvode stoga je poželjno da usluga omogućava korištenje vlastitih licenci kao model uštede i izbjegavanja dvostrukog plaćanja licenci („Bring your own license“ – BYOL model).

Ponuditelj u ponudi mora dostaviti Izjavu u skladu s Prilogom 4. ovog Poziva. Iz izjave moraju biti vidljivi raspoloživi servisi i kvalitativni kriteriji usluge.

**Gospodarski subjekt** **je u ponudi dužan dostaviti sljedeće:**

* Popunjen Ponudbeni list s upisanom cijenom ponude, sukladno Prilogu 2. iz ovog Poziva
* Popunjen Troškovnik - predložak troškovnika nalazi se u Prilogu 3. ovog Poziva
* Izjava o kriterijima za odabir ponude, predložak izjave se nalazi u Prilogu 4. ovog Poziva
* Potvrdu Porezne uprave - dokaz o ispunjenim obvezama plaćanja dospjelih poreznih obveza

i obveza za mirovinsko i zdravstveno osiguranje. Sadržani podaci u Potvrdi moraju odgovarati stvarnom činjeničnom stanju u trenutku dostave ponude

* Certifikat, odnosno presliku akreditacije, potvrde ili dokumenta o usklađenosti s navedenim standardima na hrvatskom ili engleskom jeziku - Minimalni uvjeti tehničke i stručne sposobnosti iz ovog Poziva.

**Jezik i pismo na kojem se izrađuje ponuda ili njezin dio:** Ponude se moraju izraditi na hrvatskom jeziku i latiničnom pismu.

**Rok valjanosti ponude:** Rok valjanosti ponude ne može biti kraći od **30 dana** od dana isteka roka za dostavu ponuda.

**Rok, način i uvjeti plaćanja:**

Naručitelj će plaćanje vršiti na temelju ispostavljenog mjesečnog računa temeljem stvarne potrošnje i najmanje jedinice mjere po kojoj se vrši naplata, sukladno prihvaćenoj ponudi, u roku 30 dana od dana primitka računa od strane Naručitelja, na žiro račun gospodarskog subjekta.

Cijena pojedinačnih usluga definirana je troškovnikom i ne može se mijenjati za vrijeme trajanja ugovora

Od 1. srpnja 2019. plaćanje se vrši na temelju e-računa, u skladu s Zakonom o elektroničkom izdavanju računa u javnoj nabavi („Narodne novine“, broj 94/18.).

**Rok za dostavu ponude:** Ponudu molimo dostaviti **do 23. veljače 2021. do 10:00** **sati na elektroničku adresu naručitelja:** **nabava@mrrfeu.hr****.**

**Napomena:**

Sve ponude koje Naručitelj primi nakon isteka roka za dostavu ponuda obilježit će se kao zakašnjele ponude i neće se razmatrati.

Naručitelj neće javno otvarati ponude.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Gospodarskim subjektima koji su sudjelovali u postupku dostavit će se Obavijest o rezultatima provedene nabave.

**Kontakt podaci:**

Za sva dodatna pitanja i pojašnjenja, molimo kontaktirati Sektor za nabavu na adresu elektroničke pošte: nabava@mrrfeu.hr.

SEKTOR ZA NABAVU

**PRILOZI:**

Prilog 1. – Opis poslova

Prilog 2. – Ponudbeni list

Prilog 3. – Troškovnik

Prilog 4. – Predložak Izjava o kriterijima za odabir ponude

***Prilog 1. – Opis poslova***

**Opis usluge**

**Nabava usluge najma sistemske infrastrukture i servisa u oblaku**

**Uvod**

Sukladno Zakonu o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020. („Narodne novine“, broj 92/14) i Uredbi o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta« („Narodne novine“, br. 107/14, 23/15, 129/15, 15/17 i 18/17 – ispravak), Ministarstvo regionalnoga razvoja i fondova Europske unije (MRRFEU) obavlja funkciju Koordinacijskog tijela za europske strukturne i investicijske fondove (ESI fondovi) u Republici Hrvatskoj te funkciju Upravljačkog tijela Operativnog programa Konkurentnost i kohezija (OPKK). Sukladno navedenim funkcijama, MRRFEU je zadužen za uspostavu sustava upravljanja i kontrole korištenja ESI fondova za programsko razdoblje 2014.-2020. u okviru OPKK te za uspostavu i razvoj informatičkog sustava za upravljanje ESI fondovima.

U tu svrhu, MRRFEU je razvio napredni informatički sustav za upravljanje ESI fondovima za programsko razdoblje 2014.-2020., sustav eFondovi. Izuzev sustava eFondovi, u Microsoft Azure oblaku udomljeni su i sustav za praćenje administrativnih kapaciteta ESI fondova, ESIF MIS sustav, web stranice MRRFEU, te infrastrukturni servisi i sustavi na koje se sustavi za upravljanje ESI fondovima naslanjaju.

U svrhu omogućavanja nesmetanog rada ovih sustava MRRFEU nužno je osigurati kvalitetnu uslugu udomljavanja. Trenutno se za ove potrebe koristi Microsoft Azure oblak.

**Opis usluge**

Usluga pokriva:

* najam sistemske infrastrukture i servisa u javnom oblaku za već postojeće okoline koje su trenutno udomljene u Microsoft Azure oblaku;
* korištenje naslonjenih servisa javnog oblaka;
* najam sistemske infrastrukture i servisa koji su u planu korištenja sukladno nužnim nadogradnjama i optimizaciji tijekom ugovorenog perioda, a trenutno nisu korišteni.

Popis infrastrukture i servisa sa okvirnim količinama je naveden u Troškovniku kao prilogu dokumentaciji (Prilog 3).

Trenutno se koriste:

* više poslužitelja različite veličine i vremena korištenja za potrebe produkcijskih okolina;
* više poslužitelja različite veličine i vremena korištenja za potrebe testnih okolina;
* Servis za pričuvne kopije (Backup servis) za ključne sustave;
* Servis za mrežne aplikacije (Azure App servis);
* Servise za analitiku zapisa resursa i aplikacija (Log Analitics);
* Servis za automatizaciju;
* Vatrozid kao servis sa funkcionalnostima SSL terminacije (Application Gateway WAF);
* Virtualne mreže sa VPN funkcionalnostima;
* Diskovni prostor SSD;
* Diskovni prostor HDD;
* Loadbalanceri
* Servis za praćenje potrošnje (Billing servis)

Troškovnik definira broj radnih jedinica vremena za pojedini tip poslužitelja. Maksimalna jedinica mjere po kojoj se vrši naplata rada pojedine instance poslužitelja ili servisa je jedan (1) sat.

Troškovnik definira broj i mjerne jedinice za značajne servise i diskovni prostor. Maksimalna jedinica mjere po kojoj se vrši naplata rada servisa je jedan (1) sat, osim za servise pohrane i predefinirane samoupravljive diskove koji se računaju po broju instanci poslužitelja/diska. Jedinica mjere za diskovni prostor je gigabajt (GB).

Naručitelj zadržava pravo promjene broja poslužitelja i servisa i broja sati njihova rada (povećanje ili smanjenje) sukladno poslovnim potrebama, do iskorištenja ugovorenih sredstava.

Iznimno, Naručitelj može koristiti i druge usluge dostupne u javnom oblaku koje nisu navedene u Troškovniku, ali najviše do 10% ugovorene vrijednosti.

U slučaju da ponuditelj nudi uslugu najma sistemske infrastrukture i servisa u oblaku koja zahtjeva akcije migracije ponuditelj snosi i troškove migracije postojećih okolina na novu infrastrukturu, uz osiguravanje poslovnog kontinuiteta, odnosno maksimalne dostupnosti okolina te tu uslugu treba uračunati u cijenu ponude. Prihvatljiva nedostupnost okolina je 4 sata, van standardnog radnog vremena.

***Prilog 2. – Ponudbeni list***

**PONUDBENI LIST**

**NARUČITELJ:**

Ministarstvo regionalnoga razvoja i fondova Europske unije

Miramarska 22

10 000 Zagreb

OIB: 69608914212

**PONUDITELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(naziv ponuditelja)

Sjedište, adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a: DA NE (zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Broj telefaksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREDMET NABAVE:**

 **USLUGE NAJMA SISTEMSKE INFRASTRUKTURE I SERVISA U OBLAKU**

**Cijena ponude:**

|  |  |  |
| --- | --- | --- |
| 1 | Cijena ponude bez PDV-a  |  |
| 2 | Porez na dodanu vrijednost |  |
| 3 | Ukupna cijena ponude |  |

 ZA PONUDITELJA:

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime, funkcija i potpis ovlaštene osobe)

Datum:\_\_\_\_\_\_\_\_\_\_\_\_\_\_\_\_

***Prilog 4. – Izjava o kriterijima za odabir ponude***

**IZJAVA O KRITERIJIMA ZA ODABIR PONUDE**

Ovime potvrđujem kako usluga koju nudi tvrtka :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zadovoljava kriterije raspoloživih servisa i kvalitativnih kriterija usluge **označenih sa DA** .

**RASPOLOŽIVI SERVISI:**

|  |  |  |
| --- | --- | --- |
| **Br.** | **Raspoloživi servisi**  | **DA/NE** |
| **1.** | **Servis za automatizaciju upravljanja resursima** |  |
| **2.** | **Servis za automatiziranu analizu sigurnosnih događaja i logova (SIEM servis)** |  |
| **3.** | **Servis za nadzor aplikacija, serverske i mrežne infrastrukture** |  |
| **4.** | **Servis za analitiku zapisa resursa (Log analitika)** |  |
| **5.** | **Servis za upravljanje troškovima** |  |
| **6.** | **Skladište podataka (Data warehouse) kao servis** |  |

**KVALITATIVNI KRITERIJI USLUGE:**

|  |  |  |
| --- | --- | --- |
| **Br.** | **Kvalitativni kriterij**  | **DA/NE** |
| **1.** | **Microsoft premium podrška za partnere (MPSfP) za 2021. godinu** |  |
| **2.** | **Naplata virtualnog poslužitelja po sekundi korištenja (naplata po korištenju)** |  |
| **3.** | **Mogućnost samostalnog upravljanja veličinom virtualnih poslužitelja i drugih servisa 24/7** |  |
| **4.** | **Mogućnost korištenja vlastitih licenci za Microsoft proizvode (BYOL)** |  |

 ZA PONUDITELJA:

Datum:\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime, funkcija i potpis ovlaštene osobe)